钦定古今图书集成/理学汇编/学行典/第191卷 > 丁祥一
## 钦定古今图书集成/理学汇编/学行典/第191卷 > 丁祥一

按《绍兴府志》：“丁祥一，诸暨人。家贫母老，行佣以养。母
病目，无以为药，焚香露祷，每旦盥漱舐去眵，暮亦如
之。逾三年，母目复明。事上旌其门。邑人杨维祯为诗
赠之。诗云：‘孝子兰刻木，肖母颜。木有神，痛相关，况我
孝子有母上堂，问安否。母奚为，目双瞽。母瞽扪壁行，
行听孝子声。孝子泣，母舐母目，何时仰见天日星。朝’”
舐瞽，暮舐瞽，一日二日百里程。母瞽豁然而目明。邻
里来贺母如长夜。再生孝子名，上达天听。祀乡贤华
表柱为《孝子旌》。